CELEX: 32008D0209
Language: mt
Date: 2008-03-07 00:00:00
Title: 2008/209/KE: Deċiżjoni tal-Kummissjoni tas- 7 ta’ Marzu 2008 li temenda l-Appendiċi ta' l-Anness VI ta' l-Att ta' Adeżjoni tal-Bulgarija u r-Rumanija f'dak li għandu x'jaqsam ma' stabbilimenti ta' proċessar tal-ħalib fil-Bulgarija (notifikata taħt id-dokument numru C(2008) 827) Test b’relevanza għaż-ŻEE

8.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 65/18
            
         DEĊIŻJONI TAL-KUMMISSJONI
   tas-7 ta’ Marzu 2008
   li temenda l-Appendiċi ta' l-Anness VI ta' l-Att ta' Adeżjoni tal-Bulgarija u r-Rumanija f'dak li għandu x'jaqsam ma' stabbilimenti ta' proċessar tal-ħalib fil-Bulgarija
   (notifikata taħt id-dokument numru C(2008) 827)
   (Test b’relevanza għaż-ŻEE)
   (2008/209/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat l-Att ta' Adeżjoni tal-Bulgarija u r-Rumanija, u b'mod partikolari l-ewwel sottoparagrafu tal-paragrafu (f) tal-Kapitolu 4 tat-Taqsima B ta' l-Anness VI tiegħu,
   Billi:
   
               (1)
            
            
               Il-Bulgarija ngħatat perjodi transitorji mill-Att ta' Adeżjoni tal-Bulgarija u r-Rumanija biex ċerti stabbilimenti ta' proċessar tal-ħalib jikkonformaw mar-rekwiżiti tar-Regolament (KE) Nru 853/2004 tal-Parlament Ewropew u tal-Kunsill tad-29 ta’ April 2004 li jistabbilixxi ċerti regoli speċifiċi ta' iġjene għall-ikel li joriġina mill-annimali (1).
            
         
               (2)
            
            
               L-Appendiċi ta' l-Anness VI ta' l-Att ta’ l-Adeżjoni ġie emendat mid-Deċiżjoni tal-Kummissjoni 2007/26/KE (2) u 2007/689/KE (3).
            
         
               (3)
            
            
               Il-Bulgarija pprovdiet garanziji li żewġ stabbilimenti ta' l-ipproċessar tal-ħalib lestew il-proċess ta' aġġornament tagħhom u issa huma konformi mal-leġislazzjoni Komunitarja. Dawk l-istabbilimenti qegħdin jitħallew jirċievu u jipproċessaw separatament ħalib konformi u ħalib mhux konformi. Dawk l-istabbilimenti għalhekk għandhom jiżdiedu mal-lista tal-Kapitolu II ta' l-Appendiċi ta' l-Anness VI.
            
         
               (4)
            
            
               L-Appendiċi ta' l-Anness VI ta' l-Att ta' l-Adeżjoni tal-Bulgarija u r-Rumanija għandu għalhekk jiġi emendat skond dan.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-istabbilimenti elenkati fl-Anness tad-Deċiżjoni qegħdin jiżdiedu mal-Kapitolu II ta' l-Appendiċi ta' l-Anness VI ta' l-Att ta' l-Adeżjoni tal-Bulgarija u r-Rumanija.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, 7 ta’ Marzu 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 139, 30.4.2004, p. 55; verżjoni kkoreġuta fil-ĠU L 226, 25.6.2004, p. 22. Ir-Regolament kif emendat l-aħħar mir-Regolament tal-Kummissjoni (KE) Nru 1243/2007 (ĠU L 281, 25.10.2007, p. 8).
   
      (2)  ĠU L 8, 13.1.2007, p. 35.
   
      (3)  ĠU L 282, 26.10.2007, p. 60.
   
      ANNESS
      Stabbilimenti tal-ħalib li jridu jiżdiedu mal-Kapitolu II ta' l-Appendiċi ta' l-Anness VI ta' l-Att ta' l-Adeżjoni tal-Bulgarija u r-Rumanija
      
         
                     “Ir-Reġjun ta' Dobrich — Nru. 8
                  
               
                     12
                  
                  
                     BG 0812009
                  
                  
                     ‘Serdika — 90’ AD
                     gr. Dobrich ul.
                  
                  
                     
                                 gr. Dobrich
                              
                           
                                 ul. ‘25 septemvri’ 100
                              
                           
               
                     Ir-Reġjun ta' Smolyan — Nru. 21
                  
               
                     13
                  
                  
                     BG 2112001
                  
                  
                     ‘Rodopeya — Belev’ EOOD
                     gr. Smolyan
                  
                  
                     
                                 gr. Sliven
                              
                           
                                 kv. ‘Rechitsa’ ”